**DĖL PRITARIMO MELIORACIJOS STATINIŲ REKONSTRAVIMO PROJEKTAMS**

2024 m. balandžio 25 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 7 straipsnio 24 punktu, 15 straipsnio 4 dalimi, Lietuvos Respublikos melioracijos įstatymo 7 straipsnio 3 dalimi, Lietuvos žemės ūkio ir kaimo plėtros 2023–2027 metų strateginio plano intervencinės priemonės ,,Investicijos į melioracijos sistemas“ įgyvendinimo taisyklėmis, patvirtintomis Lietuvos Respublikos žemės ūkio ministro 2023 m. rugpjūčio 24 d. įsakymu Nr. 3D-563, Vyžeičių melioracijos statinių naudotojų asociacijos 2024-04-03 prašymu, ūkininko Raimondo Korsako 2024-04-04 prašymu, Lailūnų žemės ūkio bendrovės 2024-04-03 prašymu, Naujikų žemės ūkio bendrovės 2024-04-04 prašymu, Rokiškio rajono savivaldybės taryba nusprendžia:

1. Pritarti investiciniams projektams ir paramos paraiškų projektams teikimui pagal Lietuvos žemės ūkio ir kaimo plėtros 2023–2027 metų strateginio plano intervencinės priemonę ,,Investicijos į melioracijos sistemas“ savivaldybės administracijai dalyvaujant partnerio teisėmis:

1.1. Vyžeičių melioracijos statinių naudotojų asociacijos investiciniam projektui „Dalies melioracijos statinių rekonstravimas Skemų kadastrinėje vietovėje“;

1.2. ūkininko Raimondo Korsako investiciniam projektui „Ūkininkui Raimondui Korsakui ir valstybei priklausančių melioracijos sistemų rekonstravimas Lailūnų kadastro vietovėje“;

1.3. Lailūnų žemės ūkio bendrovės investiciniam projektui „Lailūnų žemės ūkio bendrovei ir valstybei priklausančių melioracijos sistemų rekonstravimas Lailūnų kadastro vietovėje“;

1.4. Naujikų žemės ūkio bendrovės investiciniam projektui „Naujikų žemės ūkio bendrovei ir valstybei priklausančių melioracijos sistemų rekonstravimas Apaščios kadastro vietovėje“.

2. Nustatyti, kad sprendimo 1 punkte paminėtiems projektams savivaldybės administracija finansinio įnašo nenumato.

3. Įgalioti Rokiškio rajono savivaldybės administracijos direktorių savivaldybės administracijos vardu pasirašyti jungtinės veiklos sutartis dėl sprendimo 1 punkte nurodytų projektų rengimo, teikimo finansinei paramai gauti ir įgyvendinimo.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas